Diari Oficial de la Generalitat Valenciana


Sumari del DOGV 5101, del 27-09-2005 (2005/10889)

RESOLUCIÓ de 15 de setembre de 2005, de la secretària autonòmica de Telecomunicacions i Societat de la Informació, per la qual es dóna publicitat a la Política de Segellat de Temps de l'Autoritat de Certificació de la Comunitat Valenciana (ACCV).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5101

Data del DOGV
:   27-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10673


Data del document
:   15-09-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * comunicació de dades
    * signatura electrònica
    * telecomunicació

RESOLUCIÓ de 15 de setembre de 2005, de la secretària autonòmica de Telecomunicacions i Societat de la Informació, per la qual es dóna publicitat a la Política de Segellat de Temps de l'Autoritat de Certificació de la Comunitat Valenciana (ACCV). [2005/X10448]
  
Amb data 30 de maig de 2002, la Generalitat Valenciana va adoptar una normativa reglamentària com a mesura per a garantir la seguretat jurídica, que regula l'efectiva implantació de la firma electrònica en l'àmbit de les relacions entre l'administració i esta amb el ciutadà, i desenvolupa una autoritat de certificació pròpia, i la dota de la infraestructura necessària per a l'emissió i gestió de claus i certificats per a la utilització de la firma electrònica avançada. Esta norma és el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana (DOGV núm. 4.265, de 6 de juny de 2002).
  
L'article 10 del Decret 87/2002 establix entre els servicis de l'Autoritat Certificadora el de la consignació de la data i l'hora en els documents electrònics integrats en un expedient administratiu. Per a complir este requisit, la Política de Segellat de Temps establix les regles generals empleades per l'Autoritat de Segellat de Temps de l'Autoritat de Certificació de la Comunitat Valenciana (ACCV), per a l'emissió de segells de temps firmats. S'establixen en este document els participants d'estos processos, i s'especifiquen les responsabilitats, els drets i l'àmbit d'aplicació.
  
Els segells de temps emesos per l'Autoritat de Segellat de Temps de la ACCV poden emprar-se per a garantir les transaccions i que no es rebutgen en processos en els quals intervinga la mateixa Generalitat Valenciana, o qualsevol organisme o entitat amb què s'haja formalitzat un conveni de certificació.
  
Com el mateix decret establix, correspon a l'Autoritat de Certificació documentar i publicar les polítiques de manera que siguen accessibles i comprensibles per les parts interessades, enteses estes com les que faran ús dels certificats de firma electrònica, com a titulars o com a parts confiants, i és per això que, per a donar-li la màxima transparència a este document, resolc:
  
Aprovar el document de Política de Segellat de Temps i garantir la seua coherència amb la Declaració de Pràctiques de Certificació aprovada en la Resolució de 10 de setembre de 2004, publicada en el Diari Oficial de la Generalitat Valenciana el dia 17 d'octubre de 2004. Així mateix, es garantixen el compliment del Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, i de la Llei 59/2003, de Firma Electrònica, i autoritze la seua publicació íntegra en la pàgina web de l'Autoritat de Certificació de la Comunitat Valenciana (http://www.accv.es).